open-index/open-wikipedia-markdown huggingface dataset:
Tottenham Court Road

**Tottenham Court Road** er en gate i det sentrale London. Den går fra krysset mellom Oxford Street og Charing Cross Road ved St. Giles' Circus, og videre nordover fram til Euston Road ved grensen mellom City of Westminster og Camden. Den er enveiskjørt, med tre nordgående filer. Gaten er den eneste gjennomfartsåre i det sentrale postdistriktet *W1* som har *road* i navnet; alle andre gater heter *street*, *lane* osv. 

Sørenden av gaten ligger nær British Museum og Centre Point. Det ligger tre undergrunnsstasjoner langs den: Tottenham Court Road, Goodge Street og Warren Street. 

Tottenham Court Road er en handlegate, dog ikke like eksklusiv som Oxford Street og Regent Street. I den sørlige enden ligger det spesielt mange elektronikkforretninger.
Alfred Hermann Fried

**Alfred Hermann Fried** (1864–1921) var en østerriksk pasifist og forfatter. Han ble tildelt Nobels fredspris i 1911.

## Liv og virke
### Bakgrunn
Alfred Fried kom fra en jødisk familie i Wien. Hans foreldre var *[[privatbeamter]]* Samuel Fried og hans hustru Bertha født Engel. Hennes foreldre var kjøpmannen Leopold Engel  (d. 1877, Wien) og hans hustru Babetta født Weiss (d. 1870, Wien). Frieds tante Kathinka Engel ble gift med forfatteren Ludwig Ganghofer. Hans onkel Moritz Engel eide det betydningsfulle *[[Wiener Salonblatt]]*. 

Alfred Fried var tre ganger gift: Først med Gertrud Gnadenfeld, så med Martha Holländer og til sist, fra 1908, med Therese Vollandt.

### Forfatter
Han arbeidet fra 1883 i Berlin som bokhandler. Senere begynte han å publisere sine arbeider, og utga fra 1892 sammen med Bertha von Suttner tidsskriftet *[[Die Waffen nieder! (tidsskrift)|Die Waffen nieder!]]* (Ned med våpnene!). Tidsskriftet ble omdøpt til *Die Friedenswarte* fra 1899 og Bertha von Suttner trakk seg ut. I *Die Friedenswarte* forklarte han sine pasifistiske ideer. I det første heftet i det 20. århundre proklamerte han på forsiden: "1900, det sosiale århundret, fredens århundre, vi dine pionerer hilser deg!" Han var sammen med Otfried Nippold grunnlegger av Deutsche Friedensgesellschaft, og arbeidet for en internasjonal organisasjon for å sikre freden. 

Alfred Fried var også et engasjert medlem av esperantobevegelsen. Han offentliggjorde i 1903 *Lehrbuch der internationalen Hilfssprache Esperanto*. 

I 1911 fikk han Nobels fredspris sammen med nederlenderen Tobias Michael Carel Asser. Fried fikk fredsprisen for sitt arbeid med å popularisere de folkerettslærdes tanker om krig og fred, en begrunnelse som ligner på den som lå til grunn for at italieneren Ernesto Teodoro Moneta fikk Nobels fredspris i 1907.

Under første verdenskrig søkte Fried tilflukt i Sveits for å unnslippe den tyske sensur, der han ble involvert i dannelsen av Folkeforbundet. Senere skulle han likevel ytre seg kritisk mot både Folkeforbundet og Versaillestraktaten. 

Fried døde i 1921 etter lang tids sykdom i Wien.

Hans skrift *Handbuch der Friedensbewegung* ble brent av nasjonalsosialister under bokbålene i Nazityskland i 1933.

## Verker (utvalg)
* *Handbuch der Friedensbewegung* (1905)
* *Die Grundlagen des revolutionären Pacifismus* (1908)
* *Das internationale Leben der Gegenwart* (1908)
* *Kurze Aufklärungen über Wesen und Ziel des Pacifismus* (1914)
* *Der Weltprotest gegen den Versailler Frieden* (1919)

## Referanser


## Eksterne lenker

__NOTOC__
Sloane Square undergrunnsstasjon

**Sloane Square undergrunnsstasjon** er en stasjon i Londons undergrunnsbane. Den ligger på Sloane Square ved grensen mellom Belgravia og Chelsea i London. Stasjonen betjener linjene Circle og District. 

Den ble åpnet som en del av *Metropolitan Disctrict Railway*, den nåværende District-linjen, den 24. desember 1868. Den opprinnelige stasjonsbygningen var i viktoriansk stil, og ble ødelagt av flybomber under andre verdenskrig. Den nåværende ble bygget opp et krigens slutt.

Stasjonen ligger rett over elven Westbourne, som renner gjennom Hyde Park under navnet Serpentinesjøen. Elven renner i et jernrør over plattformene på stasjonen. Stasjonen kunne ikke bygges over elven, ettersom sporet da ville kommet for høyt. Å legge den på samme nivå som elven ville ført til store kostnader til pumpeanlegg for å flytte den til sidene slik at togene kunne komme gjennom. Derfor er stasjonen mye dypere enn andre på en grunn linje, og på tidspunktet da den ble bygget måtte man ta i bruk den aller nyeste teknologi.

Området rundt stasjonen er et fasjonabelt handlestrøk, og ettersom de fleste som skal dit foretrekker drosje framfor undergrunnsbanen er det nokså få passasjerer som bruker stasjonen. 

|}
## Eksterne lenker
* Sloane Square Underground Station Transport for London (Engelsk)
Belgravia

**Belgravia** er et område i City of Westminster og Kensington and Chelsea i underregionen Vest-London i det sentrale London, sørvest for Buckingham Palace. Det har navn etter Belgrave, en historisk landsby i Cheshire som tilhørte hertugen av Westminster. Området i London er kjent for sine meget kostbare boligeiendommer og er et av de rikeste distriktene i verden.

## Beskrivelse, historie
Området var eid av Richard Grosvenor, 2. marki av Westminster, og ble utviklet i 1820-årene med Thomas Cubitt som den viktigste entreprenøren. Belgravia kjennetegnes av flotte terrasser med hvite, stukkdekorerte hus. Fra begynnelsen av var det et av Londons mest eksklusive boligområder, en status Belgravia har bevart. Rundt Sloane Square ligger en rekke eksklusive butikker, og i området rundt Belgrave Square ligger det mange ambassader. 

Etter andre verdenskrig sluttet man å bruke mange av de største husene som boliger, men bruksområdene er sterkt begrenset av myndighetene. Det er bare visse typer virksomheter som kan ta dem i bruk som kontorbygninger, som ambassader, veldedige foreninger og institutter. Noen av dem er ved begynnelsen av det 21. århundre i ferd med å bli gjort om til bolighus igjen, ettersom de ikke lenger er så godt egnet til kontorlokaler, samtidig som det blir stadig flere personer i London som er rike nok til å kjøpe de store husene. De er blant verdens dyreste boliger, ofte med priser på over ti millioner pund. 

22. juni 1922 ble den pensjonerte britiske generalen Henry Hughes Wilson skutt ned og drept i Belgravia. Britene mente det var IRA som stod bak, og krevde at Michael Collins tok affære mot okkupantene i Four Courts, ellers ville de selv gjøre det. For Collins var det viktig å ikke gi britene et påskudd for å sette inn styrker i Irland, og han ble dermed tvunget til å angripe, noe som utløste den irske borgerkrig. Det britene ikke visste var at det var Collins selv som hadde beordret drapet på Wilson, som represalie etter angrep mot katolikker i Nord-Irland. 

## Kjente beboere
En del kjente mennesker har  bodd i Belgravia. Det dreier seg blant annet om komponisten Frédéric Chopin (1810-1849), komponisten Wolfgang Amadeus Mozart (1756-1791), skuespilleren Vivien Leigh (1913-1967), forfatteren Ian Fleming (1908-1964), skuespilleren Sean Connery, skuespilleren Roger Moore, forfatteren Mary Shelley (1797-1851), den tidligere statsminister Margaret Thatcher, skuespilleren og forfatteren Joan Collins, sangerinnen Sarah Brightman og modellen Elle Macpherson.

## Referanser
St. James’s Park undergrunnsstasjon

**St James's Park undergrunnsstasjon** er en stasjon i Londons undergrunnsbane, ved St. James's Park i City of Westminster, London. Stasjonen betjener linjene Circle og District, og ligger i kollektivsone 1.

Over stasjonen ligger hovedkvarteret til London Underground, som nå er en del av Transport for London, samt et kjøpesenter. Det britiske innenriksdepartementet ligger også i nærheten av stasjonen.

|}
## Eksterne lenker
* St. James's Park Underground Station Transport for London (Engelsk)
Victoria stasjon, London

**Victoria stasjon** er en jernbane- og undergrunnsstasjon i City of Westminster, London. 

Stasjonen betjener tog til Kent (plattformene 1&ndash;8) og til Surrey og Sussex inkludert London Gatwick lufthavn og Brighton (plattformene 9&ndash;19). Undergrunnsstasjonen ligger nord for jernbanedelen, og har to billetthaller. Den som ligger nærmest betjener Victoria-linjen, mens den som ligger litt lenger nordover betjener linjene Circle og District. 

Omkring 800 meter sørvest for stasjonen ligger Victoria busstasjon, som er hovedbussterminal for London, med avganger til hele Storbritannia og kontinentet.

## Historie

Victoria stasjon startet som to stasjoner, en østlig for *London, Chatham and Dover Railway Company*, og en vestlig for *London, Brighton and South Coast Railway*. Den østlige delen er bygget i edvardiansk stil med barokke elementer. Materialet er hvit sten. Fasaden ble tegnet av Arthur Blomfields arkitektfirma og fullført 1908&ndash;10. Den vestlige delen, fra 1898, er i en lignende stil, men i rød mursten. Før disse ble bygget sto det to eldre stasjoner der, fra 1858 og 1861. 

I 1924 ble de to stasjonene slått sammen ved at det ble åpnet en passasje mellom dem. Fra utsiden er det fortsatt lett å se at det dreier seg om to separate bygninger som er føyet sammen.

 

I 1980-årene ble det indre av stasjonen modernisert, og det ble åpnet butikker inne i hallen og over de vestlige plattformene. 

Victorialinjen åpnet sin plattform der den 7. mars 1969, som en del av den tredje fasen i utbyggingen av linjen. 

|}

## Eksterne lenker
* London Victoria Station NetworkRail (Engelsk)
* London Victoria Station National Rail Enquiries (Engelsk)
* Victoria Station Transport for London (Engelsk)
* Victoria Underground Station Transport for London (Engelsk)
Brunlaug amt

**Brunlaug amt** *(Brunlaug Amt, Brunla amt)* var en kortlivet administrativ enhet (amt) i Norge opprettet ved amtsforordningen av 1662, og omfattet de tidligere Brunla og Tønsberg len, bestående av deler av dagens Vestfold og Buskerud.

Gotisk: \mathfrak{Brunlaug}~ \mathfrak{}~ \mathfrak{Amt}~

Etter suverenitetsakten i 1660 gikk Brunla len over til å bli Brunlaug amt, opprettet i 1662 som underamt til Akershus stiftamt. Allerede den 29. september 1671 ble Brunlaug amt opphøyet til arvelig grevskap med navnet Laurvigen grevskap og tildelt kongens bror, grev Ulrik Frederik Gyldenløve.

Brunlaug amt omfattet også Numedal, som i 1680 ble overført til det nyopprettede Buskeruds amt.

Holger Vind, som var forløperen Brunla lens siste lensmann var amtets eneste amtmann.

## Referanser
Neue Zürcher Zeitung

***Neue Zürcher Zeitung*** (NZZ) er en sveitsisk dagsavis og et medieforetak. Avisen ble utgitt fra 12. januar 1780 av Salomon Gessner under navnet *Zürcher Zeitung*. Siden 1821 har avisen utkommet under dagens navn. I 1868 ble avisen aksjeselskap.

NZZ er ved siden av aviser som *[[Wiener Zeitung]]* fra 1703 og *[[Hildesheimer Allgemeine Zeitung]]* fra 1705 en av de eldste tyskspråklige aviser som fremdeles utkommer.

Avisen har et dagsopplag på ca. 160&nbsp;000. Den internasjonale utgaven leses i mange andre land. Den regnes som en utpreget kvalitetsavis, og mange mediekritikere beskriver den som en av de beste tyskspråklige aviser, og sogar som en av de beste aviser i verden overhodet. Særlig anerkjent er dens internasjonale næringslivsdekning, som har sammenheng med et godt utbygget korrespondentnett over hele verden.

Politisk regnes avisen som liberal-borgerlig. Avisens konservative stil har imidlertid gitt den oppnavnet «den gamle tanten» i enkelte kretser.

Til 1869 utkom avisen daglig, deretter utkom den til 1894 to ganger daglig, og frem til 1969 utkom den sogar tre ganger daglig. Dette ble så redusert til to daglige utgaver, og fra 1974 igjen til én gang daglig.

## Referanser


## Eksterne lenker
*
Salomon Gessner

**Salomon Gessner** (født 1. april 1730 i Zürich, død 2. mars 1788 samme sted) var en sveitsisk idylldikter, maler og grafiker. Han grunnla *[[Neue Zürcher Zeitung]]*.

## Referanser
West Acton undergrunnsstasjon

**West Acton undergrunnsstasjon** er en stasjon i Londons undergrunnsbane, ved Acton. Den betjener Ealing Broadway-grenen av Central-linjen, og ligger i kollektivsone 3. 

|}
## Eksterne lenker
* West Acton Underground Station Transport for London (Engelsk)
Gants Hill undergrunnsstasjon

**Gants Hill undergrunnsstasjon** er en stasjon i Londons undergrunnsbane, i Gants Hill i gangavstand til Ilford. Den betjener Central-linjen, og ligger i kollektivsone 4.

Konstruksjonen begynte i 1937, og var inspirert av stasjonene på Moskvas metro, som hadde åpnet et par år tidligere. Gants Hill stod imidlertid ikke ferdig ved krigsutbruddet i 1939. Arbeidet ble da stoppet, og tunnelen ble brukt som tilfluktsrom og ammunisjonsfabrikk. Stasjonen ble fullført etter krigens slutt, og ble åpnet 14. desember 1947. 

|}

## Referanser


## Eksterne lenker
* Gants Hill Underground Station  Transport for London (Engelsk)
Gants Hill

**Gants Hill** er et sted i bydelen Redbridge i østlige London, like ved Ilford. Det ligger 15,3 km nordøst for Charing Cross. Det har navn etter en rundkjøringsvei i området. Det er for det meste et boligområde, med noen butikker, restauranter og puber, samt et hotell. Det var tidligere en Odeon-kino i Gants Hill, men den ble revet i 2004 for å gi plass til en boligblokk. Valentines Park ligger mellom Gants Hill og Ilford.

## Etymologi
Første del i stedsnavnet er fra en familie med landeiere i senmiddelalderen ved navn Le Gant. De hadde sin opprinnelse til handelsbyen Gent (fransk: *Gand*) som nå er en del av Belgia.

## Transport
Veiene A12 (med det lokale navnet Eastern Avenue, og North Circular Road går gjennom Gants Hill. 

Nærmeste stasjoner er Gants Hill undergrunnsstasjon og Ilford stasjon.

## Referanser
Mayfair (andre betydninger)

**Mayfair** kan vise til:

*Mayfair; område i City of Westminster, London, England
*Mayfair Vermögensverwaltung, et tysk investeringsselskap
**Mayfair*; britisk mykpornoblad
**Mayfair*; forstad til Hastings, New Zealand
**Mayfair*; bydel i Washington D.C., USA
**Mayfair*; bydel i Philadelphia, USA
**Mayfair folk festival*; årlig folkemusikkfestival i Great Torrington, Devon, England
**Mayfair arts festival*; årlig kulturfestival i Allentown, Pennsylvania, USA
*Mayfair Games; produsent av brettspill og rollespill
Barking stasjon

**Barking stasjon** er en jernbane- og undergrunnsstasjon som ligger i Barking i Barking and Dagenham, London. Den ligger i kollektivsone 4.

Undergrunnsstasjonen betjenes av linjene District og Hammersmith & City; for sistnevnte er den østlig endestasjon. Jernbanedelen betjener c2c og London Overground. Den er endestasjon for London Overgrounds linje fra Gospel Oak.

Stasjonen ble åpnet i 1854. Den ble knyttet til undergrunnsnettet da District-linjen begynte å ta den i bruk i 1908.

|}
Liste over Albanias presidenter

Under følger en liste over Albanias presidenter. Siden 1991 har presidentene blitt valgt av Folkeforsamlingen.

## [[Republikken Albania]] 1925–1928
 

## Republikken Albania 1991–

 

## Kilder
*
West End (London)

**West End** er et område i London, for det meste innenfor City of Westminster. Det er særlig kjent som byens teaterdistrikt, og omfatter også flere av de fremste turistattraksjoner og handlegater. Området ligger vest for City of London, byens sentrum i romersk tid og middelalderen. Det var lenge et yndet boligområde for den rikere del av befolkningen, fordi vinden sjelden blåste røyken fra resten av London i den retningen. I tillegg lå den nær Westminster, landets maktsentrum. Området ble utbygget særlig på 1600- til 1800-tallet.

## Bakgrunn
Bruken av begrepet «West End» («Vestkanten») begynte tidlig på 1800-tallet for å beskrive fasjonable og rike områder vest for Charing Cross. West End dekker mye av boroughene Westminster og Camden.

Definisjonen av området er fleksibel, avhengig av konteksten det brukes i. Enkelte ganger menes det historiske West End, som omfatter en stor del av det sentrale London vest for City, med Park Lane og Hyde Park som en naturlig avgrensning vestover. Andre ganger mener man mer spesifikt teaterområdet rundt Leicester Square og Covent Garden eller handleområdet rundt Oxford Street, Regent Street og Bond Street. Som en forlengelse av sistnevnte definisjon omtales handlegatene i Knightsbridge, som geografisk sett ikke tilhører West End, ofte som *West End Shopping*, ettersom de tilbyr eksklusive butikker av den type man finner i det egentlige West End.

## West End

### Steder i West End
* Euston
* Bloomsbury
* Holborn
* Covent Garden
* Seven Dials 
* Soho
* Fitzrovia
* Westminster
* Marylebone
* Pimlico
* Mayfair
* St James's
* Victoria

### Kjente gater

* Charing Cross Road
* Oxford Street
* Regent Street
* Bond Street
* Shaftesbury Avenue
* Tottenham Court Road
* The Strand
* Piccadilly
* Kingsway
* Wardour Street

### Kjente plasser
* Leicester Square
* Trafalgar Square
* Berkeley Square
* Piccadilly Circus
* Oxford Circus
* Hyde Park Corner
* Marble Arch
* Soho Square

## Referanser


## Eksterne lenker
* London's West End Theatres, informasjon og arkivmateriale om Londons historiske teatre i West End
* London West End Things to do, generell oversikt av hva man kan gjøre i West End
Ilford

**Ilford** er et område i bydelen Redbridge i østlige London. Det er i all hovedsak et boligområde, hvor de fleste pendler inn til det sentrale London. Byens drosjesjåfører skal være overrepresentert i området. Ilford var opprinnelig en egen by, men har blitt absorbert av London. Det ligger 14,6 km øst fra Charing Cross. Administrasjonssenteret for Redbridge ligger her. Befolkningen i Ilford (som består av valgkretsene Clementswood, Loxford, Goodmayes, Newbury, Mayfield, Seven Kings, Barkingside, Clayhall, Redbridge, Green Street, Fullwell, Fairlop, Cranbrook og Valentines) hadde i henhold til folketellingen i 2011 en befolkning på 158 168 innbyggere.

Flere større selskaper har blitt opprettet i Ilford, med film- og kjemikalieprodusenten Ilford som den mest kjente. Det ble opprettet i 1879 under navnet *Britannia Works*, og produserte opprinnelig fotoplater. Senere har de blitt kjent for sine svart/hvitt-filmer og fotopapir, som regnes for å være av svært høy kvalitet. I 1989 ble selskapet kjøpt opp av et amerikansk selskap, og hovedkvarteret er flyttet til Knutsford i Cheshire. 

Et annet viktig firma var Plessey, som produserte radio-, elektronikk- og telekommunikasjonsutstyr. Det ble grunnlagt i Marylebone i 1917, men flyttet til Ilford i 1919. I 1998 ble firmaet kjøpt opp, og fabrikken i Ilford ble nedlagt.

## Kollektivtransport

De nærmeste stasjonene er:

*Barking stasjon
*Ilford stasjon
*Gants Hill undergrunnsstasjon
*Redbridge undergrunnsstasjon

## Referanser


## Litteratur
* Thorne, James (1876): «Great Ilford», *Handbook to the Environs of London*, London: John Murray
* Walford, Edward (1883): «Ilford», *Greater London*, London: Cassell & Co., OCLC 3009761
Mayfair

**Mayfair** er et område i City of Westminster i det sentrale London. Det har navn etter den fjorten dager lange festivalen som ble feiret i mai (*May Fair*) hvert år fra 1686 til 1764. Før 1686 hadde festivalen blitt holdt i Haymarket. Den utviklet seg til en støyende tilstelning med mye fyll og kriminalitet, og ble til slutt forbudt i Mayfair. Den ble da flyttet til Fair Field i Bow.

Mayfair strekker seg omtrent til Hyde Park i vest, Oxford Street i nord, Green Park i sør og Regent Street i øst. Det meste av utbyggingen av området skjedde mellom midten av 1600-tallet og midten av 1700-tallet. Det ble et fasjonabelt boligområde. En stor del av Mayfair eies fortsatt av hertugen av Westminster.

Området er nå for det meste brukt til næringsdrift, med en rekke kontorer og forretninger i nye bygninger og ombygde bolighus. Leienivået er blant de høyeste i verden. Det finnes fortsatt mange eksklusive boliger mellom næringslokalene, samt en rekke luksushoteller. Mayfair er generelt et område med eksklusive og kostbare butikker, hoteller, restauranter og klubber. Rett ved Burlington House er et av Londons mest luksuriøse butikkområder, Burlington Arcade, som har huset butikker under sin promenade med glasstak siden 1819. Den sørligste delen av Mayfair (triangelet som dannes av gatene Piccadilly, Park Lane og Curzon Street) går under navnet Shepherd Market.

USAs ambassade ligger ved Grosvenor Square, mens Royal Academy of Arts ligger like i nærheten av plassen, men det er planlagt at ambassaden vil flytte til en ny stor bygning og et nytt område, Nine Elms i Wandsworth. Det var prosjektert ferdig i løpet av 2016, men prosjektet er blitt forsinket. 

På det britiske Monopolbrettet er Mayfair den dyreste eiendommen (tilsvarende Rådhusplassen på det norske brettet).

## Referanser


## Litteratur
* ''Mayfair Eccentrics'', ressurser og artikler om livet og historie i Mayfair

## Eksterne lenker
*Business directory, *Mayfair-london.co.uk*
Matej Mavrič

**Matej Mavrič** (født 1979) er en slovensk tidligere forsvarsspiller i fotball. Han har tidligere spilt for klubbene Piran, Primorje, ND Gorica og FC Koper i Slovenia,  i Norge, og TuS Koblenz i Tyskland.

Han har også A- og U-landskamper for . Han fikk sin tippeligadebut i 2004 og ble cupmester for Molde i 2005. Han var utlånt fra Molde til TuS Koblenz i 2. Bundesliga i 2007, og sommeren samme år ble han solgt til klubben for ca. 2,7 millioner kr.

## Referanser


## Eksterne lenker
*
Mitja Brulc

**Mitja Brulc** (født 7. desember 1979) er en slovensk fotballspiller som spilte for Molde Fotballklubb. Han har tidligere også spilt for klubbene Elan, Factor Jezica, Dravograd, HIT Gorica og CMK Publikum i Slovenia. Han har også U-landslagskamper for hjemlandet.

## Referanser


## Eksterne lenker
*
Marcus Andreasson

**Marcus Andreasson** (født 13. juli 1978 i Buchanan i Liberia) er en svensk forsvarsspiller i fotball som spiller for Lierse SK etter en overgang fra Molde Fotballklubb i januar 2011. Andreassons mor er fra Liberia, mens hans far er svensk.

Han har tidligere spilt for klubbene Östers IF (12 kamper, 1997-98), Kalmar FF (syv kamper, 1999), Bristol Rovers i England (14 kamper, ett mål), samt norske Bryne FK (2001-03, 57 kamper, fem mål).  Han har spilt én kamp for det svenske U21-landslaget.

Sommeren 2006 var Andreasson aktuell for overgang til Aalesund FK, men denne stoppet i siste liten, noe som avstedkom sterke reaksjoner fra Aalesund sin trener, Per Joar Hansen.

## Referanser
Tautra Mariakloster

**Tautra Mariakloster** er et katolsk kvinnekloster på øya Tautra i Trondheimsfjorden. Nonnene i klosteret tilhører cistercienserordenen, nærmere bestemt ordenens strengeste gren, trappistordenen.

Klosteret ligger ikke langt fra ruinene av det middelalderske Tautra kloster, som var hjem til munker fra samme orden. Tautra Mariakloster ble grunnlagt i provisoriske bygninger i 1999. Grunnsteinen til et nytt kloster ble så lagt ned av dronning Sonja 8. mai 2003. Den 25. mars 2006 ble klosteret gitt status som selvstendig priorat. Klosterbygningene ble tatt i bruk i 11. juli 2006.

I mars 2007 ble det nye bygget, som er tegnet av Jensen & Skodvin Arkitektkontor, kåret til «årets bygg» for 2006 av byggebransjen i Norge.

Klosterets kirke ble vigslet 12. mai 2007. Også ved denne anledningen var dronning Sonja til stede.

Kommunestyret i Frosta nominerte i oktober 2011 klosteret som kulturminne.

## Relikvier
I forbindelse med vigslingen ble det lagt inn relikvier av følgende helgener i alteret:

* den hellige martyren Maria Goretti (1890–1902)
* den salige bulgarske biskopen og martyren Eugenius Vincent Bossilkov CP (1900–1952)
* den hellige Benedikt av Nursia (ca. 480-547)
* den hellige karmelittsøsteren og kirkelæreren Teresa av Lisieux OCD (1873–1897)
* den salige spanske trappistoblaten Rafael Arnáiz Barón OCSO (1911–1938)
* den salige sardinske trappistsøsteren Maria Gabriela Sagheddu OCSO (1914–1939).

## Galleri

Fil:Tautra-Mariakloster.jpg|Interiør klosterkirken
Fil:Tautra Mariakloster boligdel.jpg|Boligdel
Fil:Tautra mariakloster vinter.jpg|Klosteret på vinteren


## Referanser


## Eksterne lenker
*
Upton Park undergrunnsstasjon

**Upton Park undergrunnsstasjon** er en stasjon i Londons undergrunnsbane. Den ligger i kollektivsone 3, på Green Street i Upton Park, i bydelen Newham. Stasjonen betjener linjene District og Hammersmith & City.

Stasjonen ble åpnet av *London Tilbury & Southend Railway* i 1877, og ble undergrunnsstasjon for District-linjen i 1902.

For den som skal se fotballkamp på West Hams hjemmebane, er det enklest å ta undergrunnen til Upton Park (eller East Ham).

|}
## Eksterne lenker
* Upton Park Underground Station Transport for London (Engelsk)
Vigmostad

**Vigmostad** er et sogn og tidligere kommune i Vest-Agder. Fra 1837 var Vigmostad en del av Audnedal formannskapsdistrikt sammen med Konsmo, Spangereid og Valle. 

I 1844 ble distriktet delt i Sør- og Nord-Audnedal kommuner. Vigmostad og Konsmo utgjorde Nord-Audnedal kommune. 

Vigmostad ble så selvstendig kommune fra 1910 til 1964. Fra 1. januar 1964 gikk Vigmostad, Spangereid og Sør-Audnedal sammen og dannet den nye storkommunen Lindesnes, og hadde ved sammenslåingen 589 innbyggere. Sognet svarer til den tidligere kommunen og hadde 2015 773 innbyggere. 

Vigmostad kirke og Vigmostad privatskole ligger sentralt i Vigmostad sentrum. 

De eldre kommunale arkivkildene for kommunen finnes i dag hos Arkivsenter sør IKS. Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

## Eksterne lenker
*
Newham

**Newham** er en bydel i det østlige London. Det ble opprettet i 1965 ved at kretsene East Ham og West ble slått sammen. Green Street markerer grensen mellom de to delene. North Woolwich ble også en del av distriktet; dette området ble flyttet over fra Woolwich. Distriktet ledes av en direktevalgt borgermester, men er også underlagt Stor-London. 

Newham grenser mot bydelene Barking and Dagenham i øst, Greenwich i sør, Hackney og Tower Hamlets i vest og Redbridge i nord. Tre av grensene markeres av elver: Roding (øst), Themsen (sør) og Lee (vest).

Bydelen tilhører det ytre London, ettersom det ikke lå i det gamle grevskapet London. Samtidig sliter det med de samme problemer som bydelene i indre London, uten å få de økonomiske overføringer som disse bydelene får. Bydelsrådet arbeider derfor for å få omdefinert grensen slik at Newham regnes med i indre London, eller i det minste at det gis samme støtteordninger. 

Etter konstruksjonen av Docklands Light Railway (DLR) og utvidelsen av Jubilee-linjen har kollektivtilbudet i Newham blitt svært mye bedre enn det var tidligere. Channel Tunnel Rail Link skal få stoppested i Stratford, og Crossrail er ment å skulle betjene området. London City lufthavn ligger i Newham. 

Newham er en av fem bydeler som skal være vertskap for Sommer-OL 2012.

## Steder i Newham

* Beckton
* Canning Town, Custom House 
* East Ham
* Forest Gate
* Little Ilford
* Manor Park
* North Woolwich 
* Plaistow
* Silvertown, Stratford
* Upton Park
* West Ham

## Kollektivtransport

* Beckton DLR-stasjon
* Beckton Park DLR-stasjon
* Cyprus DLR-stasjon
* Canning Town stasjon – Jubilee-linjen, London Overground og DLR
* Custom House stasjon – Jubilee og London Overground
* East Ham undergrunnsstasjon – District-linjen og Hammersmith & City-linjen
* Forest Gate stasjon – jernbane
* Gallions Reach DLR-stasjon
* Maryland stasjon – jernbane
* Plaistow undergrunnsstasjon – District og Hammersmith & City
* Prince Regent DLR-stasjon
* Royal Albert DLR-stasjon
* Royal Victoria DLR-stasjon
* Stratford stasjon – jernbane, Jubilee, Central-linjen, London Overground og DLR
* Manor Park stasjon – jernbane
* Pudding Mill Lane DLR-stasjon
* Upton Park undergrunnsstasjon – District og Hammersmith & City Lines
* Wanstead Park stasjon – London Overground
* West Ham stasjon – London Overground, c2c, Jubilee, District og Hammersmith & City
* Woodgrange Park stasjon – London Overground

## Eksterne lenker
*
Liste over stortingsrepresentanter 2001–2005

**Liste over stortingsrepresentanter 2001–2005** omfatter alle som ble valgt til stortingsrepresentanter for perioden 2001 til 2005, og deres fast møtende vararepresentanter.

Stortingsvalget 2001 endte med at de 165 representantene ble fordelt med 43 til Arbeiderpartiet,
38 til Høyre, 26 til Fremskrittspartiet, 23 til Sosialistisk Venstreparti,
22 til Kristelig Folkeparti, 10 til Senterpartiet, 2 til Venstre og 
1 til Kystpartiet.

De 8 utjevningsmandatene gikk til Akershus (3), Hordaland (2), Oslo (1), Rogaland (1) og Vestfold (1).

Som følge av valget tiltrådte Kjell Magne Bondeviks andre regjering 19. oktober 2001, og ble sittende ut valgperioden.

## Aust-Agder

## Vest-Agder

## Akershus

3 utjevningsmandater.

## Buskerud

## Finnmark

## Hedmark

## Hordaland

2 utjevningsmandater.

## Møre og Romsdal

## Nordland

## Oppland

## Oslo

1 utjevningsmandat.

## Rogaland

1 utjevningsmandat.

## Sogn og Fjordane

## Telemark

## Troms

## Nord-Trøndelag

## Sør-Trøndelag

## Vestfold

1 utjevningsmandat.

## Østfold

## Referanser


## Litteratur
*
Joseph Maria Stowasser

**Joseph Maria Stowasser** (født 10. mars 1854 i Troppau, Böhmen, død 24. mars 1910) var en østerriksk klassisk filolog.

Til hans publikasjoner hører en latinsk&ndash;tysk ordbok («Der Stowasser», 1894), oversettelser av greske epigrammer til tysk, og oversettelser fra tysk til gresk. Mange av disse ble klassikere og trykket i talløse opplag. En ny utgavet av «Der Stowasser» utkom 1994 med et omslag bearbeidet av hans etterkommer Friedrich Stowasser (*Friedensreich Hundertwasser*).

## Referanser


## Eksterne lenker
* http://www.richardwolf.de/latein/stowasse.htm
New Scotland Yard

**New Scotland Yard**, ofte simpelthen kalt **Scotland Yard** eller **The Yard**, er hovedkvarteret til Metropolitan Police Service, som er politietaten for Stor-London. Hovedkvarteret ligger på Broadway i Westminster.

Navnet stammer fra hovedkvarterets opprinnelige beliggenhet i en gate ved Whitehall kalt Great Scotland Yard. Hovedkvarteret flyttet i 1890 til Victoria Embankment og i 1967 til sin nåværende beliggenhet, på Broadway bak St. James's Park undergrunnsstasjon, sør for St. James's Park.

Den opprinnelige Scotland Yard ble overtatt av hæren og benyttet som rekrutteringskontor og hovedkvarter for militærpolitikorpset. Idag er det eneste gjenværende innslaget en stall for politiets hester. Det tidligere hovedkvarteret på Victoria Embankment heter nå Norman Shaw&ndash;bygningen, og deler av den benyttes fortsatt som politistasjon (Cannon Row) for Westminster-området.

## Eksterne lenker
*
East Ham undergrunnsstasjon

**East Ham undergrunnsstasjon** er en stasjon i Londons undergrunnsbane. Den ligger i East Ham i bydelen Newham. 

Stasjonen betjener linjene District og Hammersmith & City. Den er en av få stasjoner som ligger i to kollektivsoner, 3 og 4. Årsaken til dette er at man ønsket å gjøre det mulig for reisende fra begge sider å bruke stasjonenen uten å måtte betale for to soner. 

Stasjonen ble åpnet av *London Tilbury & Southend Railway* i 1858. I 1902 ble den en undergrunnsstasjon da District-linjen tok den i bruk.

|}
## Eksterne lenker
* East Ham Underground Station Transport for London (Engelsk)
Nord-Audnedal

**Nordre Undal**, i moderne språkdrakt **Nord-Audnedal**, er en tidligere kommune i Vest-Agder fylke. Kommunen ble dannet da storkommunen Undal ble delt i hhv. Søndre og Nordre Undal i 1845.

## Historie
Vigmostad og Konsmo kirkesogn ble ved kongelig resulusjon av 10. juli 1844 skilt fra Søndre Undal med Valle og Spangereid kirkesogn. Inntil dette hadde de fire kirkesognene vært del av Undal prestegjeld og Undal herred (kommune). Det første representantmøte ble holdt 20. desember 1844, og første ordfører var Salve Eriksen Ougland. Den 7. februar 1844 ble det vedtatt å bygge ny kirke ved Vigmostad. Siste møte sammen med Nordre Undal var 1. august 1844 etter at de i møte 27. mars, samme år, hadde vedtatt å stemme over prost Lassens forslag om dele prestegjeldet i to. I 1910 bleNordre Undal delt i Konsmo og Vigmostad kommuner.

## Referanser


## Litteratur
* *Vest-Agder fylke 1837-1937,* Kristiansand 1937

## Eksterne lenker
* Om Audnedal på Store norske leksikon
* Bok: ''Vest-Agder fylke 1837-1937,'' Nasjonalbiblioteket, nb.no
Cyprus DLR-stasjon

**Cyprus DLR-stasjon** er en stasjon for Docklands Light Railway (DLR). Den ligger i Docklands, i bydelen Newham, London. Stasjonen ligger like ved University of East London, Docklands og den østlige enden av Royal Albert Docks nordlige kaianlegg. Den er i kollektivsone 3, på DLRs Beckton-gren.

Stasjonen har et uvanlig design. Mellom Beckton Park, som har samme type design, og Cyprus går banen i midten av en motorvei som ble anlagt samtidig som DLR. Stasjonene ligger i motorveikryss, rett under midten av en rundkjøring.

|}
## Eksterne lenker
* Cyprus DLR-stasjon Transport for London (Engelsk)
Premierminister

**Premierminister** (dvs. «førsteminister», fransk *premier ministre*, engelsk: *premier* eller *prime minister*) er en tittel for regjeringssjef. Den benyttes i en rekke land, både monarkier og republikker. Den tilsvarende tittelen i nordiske land er statsminister. I Danmark hadde regjeringssjefen tittelen premierminister 1848-1856 og konseilspræsident 1856-1918.

I parlamentariske systemer kan premierministeren tiltre embedet på en rekke forskjellige måter:

* ved at statssjefen utnevner premierministeren uten behov for parlamentets godkjennelse (eksempel: Storbritannia)
* ved at statssjefen utnevner premierministeren etter at parlamentet har nominert en kandidat (eksempel: Irland)
* ved at statssjefen utnevner premierministeren etter at majoritetspartiet i parlamentet har nominert en kandidat (eksempler: Australia, India, New Zealand)
* ved at statssjefen nominerer en kandidat som må godkjennes av parlamentet før hen utnevnes som premierminister (eksempler: Spania, Tyskland)
* ved at statssjefen utnevner premierministeren, som deretter har en fastsatt tid på å vinne tillitsvotum (eksempel: Italia)
* ved at premierministeren velges av parlamentet (eksempler: Northwest Territories, Nunavut)
* ved at premierministeren velges direkte av folket (eksempel: Israel 1996&ndash;2001)

Frankrike har både president og premierminister, og den utøvende myndighet er delt mellom disse to for å unngå at én person innehar for mye makt.

Tittelen premierminister brukes sjelden på norsk. Isteden er det vanlig å bruke statsminister om regjeringssjefer som tittuleres slik på andre språk.

## Se også
* Ministerpresident

## Eksterne lenker
*
Per Willy Guttormsen

**Per Willy «Bettong» Guttormsen** (født 1942) er en norsk skøyteløper fra Furuflaten i Lyngen som var aktiv på 1960- og 1970-tallet. 

15 år gammel flyttet han til Oslo hvor han kom med i Arbeidernes Skøyteklubb (ASK) og fikk senere landslagstrener Tor Berg som trener. Guttormsen var aktiv syklist om sommeren og drev med hurtigløp på skøyter om vinteren. Han var sterkest på de lange distansene: I EM 1968 slo han Fred A. Maiers verdensrekord på  m og fikk 15.25,9, men Maier tok rekorden tilbake i et senere par. Senere i sesongen satte han ny verdensrekord på  meter i Inzell, med 15.16,1. I OL i Grenoble i 1968 ble han nr. 4 både på meter og meter. Han representerte Norge i åtte allround-VM og fem EM i perioden 1964 til 1972. I samtlige oppnådde han plassering sammenlagt; beste plassering var nr. 4 i VM i 1966. 

## Personlige rekorder

## Referanser




## Litteratur
* 

## Eksterne lenker
* 
*
Royal Albert DLR-stasjon

**Royal Albert DLR-stasjon** er en stasjon for Docklands Light Railway (DLR) i Docklands i bydelen Newham i det østlige London. Den ligger ved den vestlige enden Royal Albert Docks nordlige kaianlegg, og har navn etter dette. Stasjonen er i kollektivsone 3. 

Stasjonen ligger på en hevet seksjon av DLRs Bekton-gren, og ble åpnet i 1996. Det fantes tidligere en stasjon for Port of Londons Authoritys jernbanelinje i samme område, men denne ble nedlagt i 1940. 

|}
Beckton Park DLR-stasjon

**Beckton Park DLR-stasjon** er en stasjon for Docklands Light Railway (DLR)s i Docklands i bydelen Newham, London. Den ligger ved den midtre delen av Royal Albert Docks nordlige kaianlegg, i kollektivsone 3, og betjener DLR Beckton-gren.

Sammen med nabostasjonen Cyprus har den en uvanlig design. Strekningen mellom de to stasjonene ligger i midten av en motorvei, og stasjonene ligger i motorveikryss, under hevede rundkjøringer. 

|}
## Eksterne lenker
* Beckton Park DLR-stasjon  Transport for London (Engelsk)
Vår Frue kirke (Porsgrunn)

:*For andre kirker med samme navn, se [[Vår Frue kirke ]].*
**Vår Frue kirke** i Porsgrunn er en kirke for den katolske menigheten i Telemark. Kirken ble bygget i 1899 etter modell av norske middelalderske stavkirker, og var tegnet av arkitekt Haldor Larsen Børve. Kirken ble innviet den 8. oktober 1899.

## Forhistorie
I Porsgrunn bodde det en del katolske arbeidere fra Böhmen som arbeidet på porselensfabrikken. Dem ville den apostoliske prefekt for Norge finne en egnet geistlig betjening av. Den 25. juni 1889 kjøpte han en tomt for fremtidig kirke og prestebolig. Et provisorisk kapell ble innredet et annet sted, i katolikken Vauverts hus, og ble innviet den 14. september 1890. I 1892 etablerte St. Josephsøstrene et hospital i Porsgrunn. Inntil da hadde de bodd i Vauverts gård. Menighetens kapell ble flyttet til hospitalet da det stod ferdig, og ble benedisert den 14. oktober 1894.

Byggingen av kirke begynte senere, den 4. januar 1899. Det var den, med tittelen Vår Frue av det gode råd, som ble benedisert i oktober 1899.

## Kirken flyttes
I 1937 ble kirkebygningen flyttet over veien (Sverresgate), hvor den står i dag. Dette ble utløst av at endringer i gatenettet hadde gitt en uheldig plassering av kirken, og hadde den effekt at det gav mer plass til det mer verdslige «Folkets hus».

Kirken ble rullet hel over på skinner, med inventar og det hele, og plassert på sin nye grunnmur, uten at så mye som en lysestake hadde veltet. Her ble kirken gjeninnviet den 10. oktober 1937.

## Prester i Vår Frue kirke i Porsgrunn
*1890&ndash;1913: Johannes Henrik Blom
*1913:            Kaspar Hutter
*1913&ndash;1917: Georg Josef Lappe
*1917&ndash;1921: Thorleif Ansgar Engelsen
*1921&ndash;1923: Peter Karel Marius Breukel
*1923&ndash;1925: Canisius Gellings, SS.CC.
*1925&ndash;1932: Franz Josef Recktenwald
*1932:            Johannes van der Burg
*1932&ndash;1946: Franz Josef Recktenwald
*1946&ndash;1957: Johannes Josef Duin
*1957&ndash;1964: Harald Taxt
*1964&ndash;1978: Jan Rommelse, S.M.
*1978&ndash;1987: Anton Taxt (Haralds bror)
*1987&ndash;1991: Rolf V. Rollefsen
*1991&ndash;2002: Norbert Haunschild
*2002&ndash;2006: Frode Eikenes
*2006&ndash;2012: Reidar J. D. I. Voith
*2012&ndash;2013: Clement Inpanathan Amirthanathan
*2013&ndash;2020: Ragnar Leer Salvesen
*1. sept. 2020 &ndash;d.d.: Joseph Lam Cong Luong

## Eksterne lenker
* Hjemmeside
Gallions Reach DLR-stasjon

**Gallions Reach DLR-stasjon** er en stasjon for Docklands Light Railway (DLR) i Docklands i bydelen Newham, London.

Stasjonen betjener DLRs Beckton-gren, og ligger i kollektivsone 3.

|}
## Eksterne lenker
* Gallions Reach DLR-stasjon Transport for London (Engelsk)
Vår Frue kirke

**Vår Frue Kirke** er navnet på et stort antall kirker i Europa:

;Norge
*Vår Frue kirke (Bergen)
*Vår Frue kirke (Porsgrunn)
*Vår Frue kirke (Tromsø)
*Vår Frue kirke (Trondheim)
*Mariakirken / Vor Frue kirke (Tønsberg) Tidligere kirke i Tønsberg
*Vår Frue kirke (Ålesund)
;Danmark
*Vor Frue kirke (København)
*Vor Frue kirke (Kalundborg)
*Vor Frue kirke (Nyborg)
*Vor Frue kirke (Odense)
*Vor Frue kirke (Vor Frue) ved Roskilde
*Vor Frue kirke (Svendborg)
*Vor Frue kirke (Aalborg) 
*Vor Frue kirke (Århus)
*Vor Frue kirke (Vordingborg)
;Tyskland
*Vår Frue kirke (Dresden)
*Vår Frue kirke (Trier)

## Se også
*Mariakirken
*Frauenkirche
*Liebfrauenkirche
*Notre-Dame (andre betydninger)
*Vår frue, katolsk tittel på jomfru Maria
Beckton DLR-stasjon

**Beckton DLR-stasjon** er den østlige endestasjonen for Beckton-grenen av Docklands Light Railway (DLR). Den ligger i Docklands i bydelen Newham i det østlige London. Strekningen mellom Poplar og Beckton ble åpnet i 1996. Stasjonen er i kollektivsone 3.

Beckton var også navnet på en stasjon for Port of London Authoritys jernbanelinje, men denne ble nedlagt i desember 1940. 

|}
## Eksterne lenker
* Beckton DLR-stasjon Transport for London (Engelsk)
Øvre Sirdal

**Øvre Sirdal** er en tidligere kommune i Vest-Agder som ble etablert da Sirdal kommune ble delt i 1905. Den nederste delen av Sirdal fikk navnet Tonstad kommune.

I 1960 ble de to kommunene slått sammen igjen, tillagt bygda Haughom fra Bakke og fikk på ny navnet Sirdal kommune.
Stoffskifte

**Stoffskifte** eller **metabolisme** (fra gresk: μεταβολή, *metabolē*, «endring, omflytting») er et komplett sett av livsnødvendige kjemiske reaksjoner som skjer i levende celler. Disse prosessene er basis for alt liv, og absolutt nødvendige for at celler skal kunne vokse og reprodusere seg, opprettholde strukturer, og respondere riktig i deres miljø.

I all hovedsak dreier metabolisme seg om nyttiggjøring av næringsstoffer &ndash; hovedsakelig karbohydrater, proteiner og fett &ndash; til vevsbygging og energi, og å kvitte seg med avfallsstoffer. Metabolisme kan derfor inndeles i *[[anabolisme]]* (oppbygging) og *[[katabolisme]]* (nedbryting).

**Skjoldbruskkjertelen** produserer hormonet tyroksin, som regulerer stoffskiftet og virker på alle cellene i kroppen. Kjertelen ligger rett nedenfor strupehodet foran på halsen, og har form som en sommerfugl. Selv om den veier bare 20–30 gram, er den kroppens største hormonproduserende kjertel. To av de viktigste hormonene denne lille kjertelen produserer, er tyroksin (T4) og trijodtyronin (T3). Disse hormonene er livsnødvendige, så det er alvorlig hvis kjertelen fungerer dårlig eller slutter å fungere.

**Jod** er nødvendig for at kroppen skal produsere tyroksin, så det er viktig å få nok jod gjennom kosten.

Hvis det er for lite tyreoideahormon i blodet, går de fleste kroppsfunksjoner tregere (lavt stoffskifte). Det kan best beskrives som at kroppen går på lavgir. Blir det for mye tyreoideahormon i blodet, blir effekten motsatt (høyt stoffskifte), og kroppen går på høygir.

T4, tyroksin, er det viktigste stoffskiftehormonet. Det kan måles i blodet som T4 og FT4 (fritt T4). Det omdannes til T3 i kroppscellene. Har man for lav T4, sender hjernen ut tyreoideastimulerende hormon (TSH) for at kroppen skal produsere mer T4. Viser blodprøven høy TSH, betyr det at det er en svikt i skjoldbruskkjertelen som gjør at stoffskiftet blir lavt.

## Interesseorganisasjoner
Stoffskifteforbundet ble stiftet 18. desember 1990, og er en interesseorganisasjon for personer med defekt eller manglende skjoldbruskkjertel. Organisasjonen har  medlemmer per 27. januar 2017 og gir ut medlemsbladet Thyra fire ganger i året.

## Se også
* Glykolyse
* Sitronsyresyklus
* Glukoneogenese
* Hypotyreose

## Referanser


## Eksterne lenker
*
Myrehogget

**Myrehogget** er det høyeste fjellet i Øvre Eiker kommune i Buskerud. Det har en høyde på 707 meter over havet og er den høyeste toppen på Holtefjell. Det har 360 grader rundskue mot blant annet Blefjell, Norefjell, Tyrifjorden, Finnemarka og Eikerdalen.

## Fotnoter



## Referanser




## Eksterne lenker
* Utsikten fra Myrehogget på PeakVisor.com
Carl Otto Løvenskiold

**Carl Otto Løvenskiold** (født 23. desember 1839 i Christiania, død 1. oktober 1916 på Vækerø) var en norsk marineoffiser, godseier og politiker. Han var Norges statsminister i Stockholm i 1884.

Han var sønn av Otto Joachim Løvenskiold og Julie Caroline Helene Wedel Jarlsberg, og etterkommer etter tre eidsvollsmenn: oldefaren Peder Anker og bestefedrene Severin Løvenskiold og Herman Wedel Jarlsberg. Han er tippoldefar til Carl Otto Løvenskiold (d.y.). Han giftet seg i 1865 med sin kusine *[[Elise Løvenskiold|Elise Wedel Jarlsberg]]* (1844–1923), datter av godseier Harald Wedel-Jarlsberg (1811–1897).

Gjennom egen familie og svigerfamilie var Løvenskiold eslet til store embeter, men brøt som ung over tvert og dro til sjøs. Han ble sekondløytnant i marinen 20 år gammel. Han tjenestegjorde i den norske og britiske marine inntil 1875, etter at han hadde blitt trukket inn i driften av Løvenskiold-godset fem år tidligere. Han bygget herregården Vækerø i 1881.

Han deltok i offentlig debatt fra 1883, og ble trukket inn i politikken som statsminister i Stockholm i regjeringen Schweigaard våren 1884. Senere var han stortingsrepresentant i tre perioder 1888–96. På sine eldre dager var han en aktiv mesén.

## Utmerkelser
Løvenskiold ble i 1889 utnevnt til ridder St. Olavs Orden, forfremmet til kommandør i 1899 og utnevnt til storkors 13. desember 1912 «for almennyttig virksomhed». Løvenskiold var en kortere periode i 1884 kansler for St. Olavs orden. Han bar også storkors av den svenske Vasaordenen.

## Referanser


## Litteratur
* *Den Kongelige norske Sankt Olavs orden 1847-1947*,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.

## Eksterne lenker
* 
* 
* regjeringen.no: ''biografi''
Bank of England

**Bank of England** er Storbritannias sentralbank. Den ligger i Threadneedle Street i City of London, og kalles ofte *The Old Lady of Threadneedle Street* eller bare *The Old Lady*. Den ble grunnlagt i 1694 av skotten William Paterson for å fungere som regjeringens bank. 

Banken utfører en sentralbanks normale funksjoner, det vil si stabilisering av prisnivået, å yte støtte til regjeringens økonomiske politikk, å stabilisere vekslingskursen for britiske pund og å kontrollere gullreserven og statlige aksjeposter. Den styres under Bank of England&ndash;loven av 1998, som erstattet tidligere lover om sentralbanken. I og med denne nye loven mistet den ansvaret for regulering av og kontroll med landets banker, som ble overført til Financial Services Authority.

Bank of England har monopol på å utstede sedler i England og Wales. I Nord-Irland og Skottland har enkelte private banker konsesjon til å utstede sedler, men disse må garanteres med tilsvarende innskudd i Bank of England. 

Undergrunnsstasjonen Bank er oppkalt etter banken, og har en inngang som er bygget inn i banken. 

Siden Storbritannia er medlem av EU, er også sentralbanken medlem av ESSB &ndash; Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Storbritannia og i EU.

Bygningen er fredet (*grade I*).

## Referanser


## Eksterne lenker
*
Inggard Lereim

**Inggard Lereim** (født 9. november 1941) er en norsk lege, som er spesialist i kirurgi, ortopedi, samt idrettsmedisin. Han er særlig kjent som idretts- og trafikkmedisiner.

Lereim er utdannet lege og avla i 1984 medisinsk doktorgrad ved Universitetet i Trondheim. Han er professor i medisin ved Norges teknisk-naturvitenskapelige universitet (NTNU) i Trondheim. I tillegg til professoratet ved NTNU, er Lereim er også spesialrådgiver i det regionale helseforetaket Helse Midt-Norge. Han har tidligere vært viseadministrerende direktør ved Ullevål universitetssykehus.

Lereim er en kjent idrettsmedisiner, både som lege for norske skiutøvere på landslagsplan og som ansvarlig for det medisinske opplegget ved flere sportsarrangementer, der vinter-OL på Lillehammer i 1994 framstår som det mest sentrale. Lereim har også vært mangeårig lege for A-laget til Rosenborg Ballklubb. Lereim har vært nestleder i FIS' medisinske komité. Innen idretten har Lereim også gjort seg bemerket i internasjonalt antidopingarbeid. Han er nestleder i styret for Antidoping Norge.

Et annet virkefelt har vært trafikkmedisin, som også hans doktorgradsavhandling omhandlet. Her har Lereim særlig har gjort seg bemerket for sin innsats for å forebygge personskader ved sikring av personer i bil. Lereim har vært leder av Norsk trafikkmedisinsk forening.

Kongen utnevnte i 2011 Lereim til ridder av 1. klasse av St. Olavs Orden «for hans innsats innen trafikk- og idrettsmedisin.» Lereim var den første mottager av Norges Automobil-Forbunds trafikksikkerhetspris.

Lerreim ledet Helsedirektoratets gjennomgang av helsesektorens innsats etter terrorhendelsene i Oslo og på Utøya 22. juli 2011. Rapporten «Læring for bedre beredskap» med vurderinger og tilrådninger ble overlevert til helse- og omsorgsminister Anne-Grete Strøm-Erichsen 9. mars 2012.

## Referanser




## Eksterne lenker